32004R0278
L 047/22
JURNALUL OFÍCIAL AL UNIUNII EUROPENE
REGULAMENTUL (CE) NR. 278/2004 AL COMISIEI
din 17 februarie 2004
privind autorizarea temporară a unei noi utilizări a unui aditiv deja autorizat în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Regulamentul (CE) nr. 1756/2002 al Consiliului (2), în special articolul 3 și articolul 9e alineatul (1),
întrucât:
(1)
Directiva 70/524/CEE prevede că nici un aditiv nu poate fi pus în circulație dacă nu a fost acordată o autorizare comunitară.
(2)
În cazul aditivilor care conțin enzime, menționați în partea II din anexa C la Directiva 70/524/CEE, se poate acorda autorizarea temporară a unei noi utilizări a unui aditiv deja autorizat, dacă sunt îndeplinite condițiile stabilite de directiva menționată și dacă este întemeiat să se presupună, având în vedere rezultatele disponibile, că în cazul utilizării în nutriția animalelor, aditivul are unul din efectele prevăzute la articolul 2 litera (a) din directiva menționată. Autorizarea temporară poate fi acordată pentru o perioadă maximă de patru ani pentru aditivii specificați în partea II din anexa C la directiva menționată.
(3)
A fost autorizată provizoriu, pentru prima dată, utilizarea preparatului enzimatic de endo-1,4-beta-xilanază produs de Trichoderma longibrachiatum (ATCC 2105) și de subtilisin produs de Bacillus subtilis (ATCC 2107), specificat în anexă, pentru puicuțe pentru îngrășare și pentru curcani, prin Regulamentul (CE) nr. 1636/1999 al Comisiei (3).
(4)
Întreprinderea producătoare a prezentat date noi în sprijinul unei cereri de extindere a autorizării de utilizare a aditivului menționat la găinile ouătoare.
(5)
Din examinarea cererii prezentate pentru autorizarea noii utilizări a aditivului menționat se constată că produsul îndeplinește condițiile pentru autorizare temporară, prevăzute de Directiva 70/524/CEE.
(6)
Autoritatea Europeană pentru Siguranța Alimentară (comitetul științific pentru aditivi și produse sau substanțe utilizate în nutriția animalelor) a emis un aviz favorabil privind siguranța utilizării acestui aditiv la găinile ouătoare, în condițiile stabilite de anexa la prezentul regulament.
(7)
Prin urmare, utilizarea aditivului respectiv la găinile ouătoare ar trebui să fie autorizată provizoriu pentru o perioadă de patru ani.
(8)
Din examinarea cererii se constată că ar trebui să se prevadă anumite proceduri pentru protecția lucrătorilor împotriva expunerii la aditivul specificat în anexă. Protecția ar trebui să fie asigurată prin aplicarea Directivei 89/391/CEE a Consiliului din 12 iunie 1989 privind introducerea măsurilor de natură să promoveze ameliorarea siguranței și sănătății lucrătorilor la locul de muncă (4), astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (5).
(4)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Se autorizează utilizarea preparatului care aparține grupei „enzime”, specificate în anexă, ca aditiv în hrana animalelor, în condițiile stabilite de anexa respectivă.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 februarie 2004.